Sagredo visita el barri de Valterna per a atendre les reclamacions dels veïns
19/08/2015

# Sagredo visita el barri de Valterna per a atendre les reclamacions dels veïns

[![Sagredo visita el barri de Valterna per a atendre les reclamacions dels veïns](/images/noticias/2015/08/sagredo-valterna.jpg)](/images/noticias/2015/08/sagredo-valterna.jpg)

19.08.2015

L’alcalde de Paterna Juan Antonio Sagredo ha supervisat la neteja de desaigües que estaven realitzant els tècnics municipals davant de la previsió de pluges

L’alcalde de Paterna Juan Antonio Sagredo ha estat este matí visitant Valterna per a atendre les reclamacions dels veïns i veïnes del barri. El primer edil ha estat parlant amb comerciants, amb pares i mares que estaven en un parc de la zona, i amb els veïns i veïnes que s’han acostat a contar-li possibles millores per a Valterna.

Sagredo ha supervisat també la neteja de desaigües que estaven realitzant els tècnics municipals davant de la previsió de pluges i ha estat sondejant opinions dels veïns i veïnes per a atendre possibles millores.

El primer edil ha assenyalat que el Pla de la Diputació de València, que suposarà una injecció de 2,3 milions d’euros en el municipi per a realitzar obres econòmicament sostenibles, “millorarà tots els nostres barris i comptaré amb l’opinió d’absolutament tots els veïns i veïnes per a saber quines són les seues prioritats”.